**Көкжигі кең кәсіподақ**

Кәсіподақұйымы – жұмыс берушi мен жұмысшы арасындағы алтын көпiр. Еңбеккерлердің құқығы мен мүддесін қорғауда көмекке келетін де бірінші кәсіподақ.

Сондай алтын көпірдің бірі - **№2** Қызылорда арнаулы әлеуметтік қызметтер көрсету орталығының бастауыш кәсіподақ ұйымы. Орталықта кәсіподақ ұйымы сонау 1978 жылы құрылған болатын. Міне содан бері кәсіподақ ұйымы өз жұмысын жүргізіп келеді.

**№2** Қызылорда арнаулы әлеуметтік қызметтер көрсету орталығының басшысы Алмат Жұмабаевтың біліктілігінің нәтижесінде бүгінгі күнгі қиыншылықтарға қарамастан орталық тұрақты жұмыс жасауда. Мұнда 380 жуық мінез-құлық жүйкесі сыр берген жандар мемлекет қарауы есебінен жатып ем-дом қабылдауда. Онда әрбір қызмет алушының денсаулығы жіті қадағаланып , олардық салауатты өмір сүрулеріне барынша жағдай жасалған.

Әсіресе бүгінгі әлемді дүрліктіріп отырған коронавирус пен пандемияға байланысты №2 Қызылорда арнаулы әлеуметтік қызметтер көрсету орталығының медицина мамандары мен басқа да қызметкерлер өздерінің көп жылғы іс-тәжірибелеріне сүйене отырып, науқастарға мінсіз қызмет көрсете білуде. Бұл ретте өңірімізге келген короновирус індетіне байланысты мекемеде карантин жарияланып, қызметкерлер іште қона жатып, вахталық ауысыммен жұмыс жасады. Олар айлап үйлеріне бара алмаса да ауыртпалыққа сыр бермей, науқастарға қамқорлық етті. Бүгін күндері де барлық сақтық шаралары қатаң сақталуда.

Осындай қиындық кезеңде мекеменің бастауыш кәсіподақ ұйымы облыстық кәсіподақпен бірлесе жұмыс жасап, орталық ішінде жатып, күн-түн қарамай вахталық еңбек еткен қызметкерлерге қолдау көрсетіп, оларды азық-түлікпен қамтамасыз етуде тікелей атсалысты. Сол уақытта орталықтың еңбек нұсқаушысы, кітапханашы, шаштараз, психолог т.б. мамандарына жұмыстың тұрып қалуына орай айлық жалақыларының 50 пайызы сақтала отырып демалысқа жіберілді. Бұл да кәсіподақтың тікелей атсалысуының арқасында қол жеткізілген болатын.

Сондай-ақ бастауыш кәсіподақ ұйымы биылғы Медицина қызметкерлері күнін онлайн арқылы атап өтуді ұйымдастырып, облыстық кәсіподақ тарапынан қиындыққа қарамай денсаулық жолында еңбек еткен қызметкерлерге алғыс хаттар мен ақшалай сыйлықтарын табыстауда мұрындық болды. Мұнан бөлек, «Мектепке жол» акциясына белсене қатысып, бастауыш кәсіподақ ұйымынан мекемеде еңбек ететін қызметкерлердің 1 сыныпқа баратын 32 балаларына қаржылай демеушілік көрсетілді.

Кәсіподақтың тікелей қолдауымен жыл сайын мекеме қызметкерлері 30 пайыз жеңілдікдікпен шипажайлар мен демалыс орындарына емделіп қайтуларына жағдай жасалып келеді. Қызметкерлердің балаларын жазғы лагерлерге барып демалуын қамтамасыз етеді.

Еңбек адамына әрдайым қолдау көрсететін кәсіподақ заң тұрғысынан қорғаумен қатар материалдық жағынан да қолдау көрсетеді. Короновируспен науқастанған қызметкерлерге, отбасы мүшелері қайтыс болған кәсіподақ мүшелеріне кәсіподақ жарнасынан қаржы бөлініп, көмек көрсетіледі.

Жыл сайынғы қуанышпен келетін Жаңа жыл мен Халықаралық әйелдер мерекесінде іс-шаралар өткізіліп, әсіресе әйелдер мерекесінде 250 жуық еңбек ететін қыз-келіншектердің барлығы да кәсіподақ тарапынан тыс қалмай, марапаттар мен түрлі сыйлықтарға ие болады. Бастауыш кәсіподақ ұйымының қаржылай көмегімен мерекелер арасында өтетін жыл сайын спартакияда өтіп тұрады. Оған мекеме қызметкерлері белсене қатысады. Атап айтқанда: Нұрбол Тәжібаев, Саттар Төлеген, Сандуғаш Пірімбетова, Бағдат Нұраддин, Рахымжан Қожантай, Ұлықпан Әбсаттар, Нұрлыхан Ситманов, Нұрсұлтан Балашбаев, Дархан Дәрменқұлов, Мүсірәлі Сералі секілді қызметкерлерміз спартакияда туын жоғары көтеруге күш салады.

Әрбір қызметкерлердің өмірінде болатын қуанышты сәттерінің бірі 50, 60 жасқа толған мерейтойлар да ұжым арасында кәсіподақтың ұйымдастыруымен арнайы аталып өтіліп, сыйлықтар табысталады. Сондай-ақ зейнетке шығатын қызметкерлерге облыстық кәсіподақтан құрмет грамотасы, қаржылай сыйлық берілсе, бастауыш кәсіподақтан сыйлық беріліп құрметпен шығарып салынады. Зейнетке шыққан ардагерлерімізді де қарттар күнінде құттықтау естен шығарылмайды. Осындай іс-шаралардың барынша жанданып өтуіне үлес қосып жүрген сайланбалы түрдегі кәсіподақ мүшелері Э.Әбілдаева, Г.Байтохаева, А.Әбенова, С.Үдербаева, И.Молдашева, Н.Әбілдаевсекілді белсенді қыз-жігіттеріміздің еңбектері өлшеусіз.

Алдағы уақытта да кәсіподақ ұйымы өз жұмысын одан әрі жандандыра түсе бермек...

 Бастауыш кәсіподақ ұйымының төрайымы:

**Утарбаева Света Дәулетбайқызы.**